CELEX: 32022R0047
Language: bg
Date: 2022-01-13 00:00:00
Title: Регламент за изпълнение (ЕС) 2022/47 на Комисията от 13 януари 2022 година за разрешаване на пускането на пазара на сушена месеста част от плода на Coffea arabica L. и/или Coffea canephora Pierre ex A. Froehner и настойка от нея като традиционна храна от трета държава съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (текст от значение за ЕИП)

14.1.2022   
               
               
                  BG
               
               
                  Официален вестник на Европейския съюз
               
               
                  L 9/29
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/47 НА КОМИСИЯТА
         от 13 януари 2022 година
         за разрешаване на пускането на пазара на сушена месеста част от плода на Coffea arabica L. и/или Coffea canephora Pierre ex A. Froehner и настойка от нея като традиционна храна от трета държава съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 15, параграф 4 от него,
         като има предвид, че:
         
                     (1)
                  
                  
                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пускани на пазара в рамките на Съюза. Традиционната храна от трета държава е нова храна съгласно определението в член 3, параграф 2, буква в) от Регламент (ЕС) 2015/2283.
                  
               
                     (2)
                  
                  
                     С Регламент за изпълнение (ЕС) 2017/2468 на Комисията (2) се определят административните и научните изисквания по отношение на традиционни храни от трети държави.
                  
               
                     (3)
                  
                  
                     В съответствие с член 8 от Регламент (ЕС) 2015/2283 с Регламент за изпълнение (ЕС) 2017/2470 на Комисията (3) бе установен списък на Съюза на разрешените нови храни.
                  
               
                     (4)
                  
                  
                     В съответствие с член 15, параграф 4 от Регламент (ЕС) 2015/2283 Комисията следва да вземе решение за разрешаването и за пускането на пазара на Съюза на дадена традиционна храна от трета държава.
                  
               
                     (5)
                  
                  
                     На 6 май 2020 г. дружеството Societé de Produits Nestlé SA („заявителят“) подаде до Комисията уведомление за намерението си да пуснe на пазара на Съюза сушена месеста част от плода на Coffea arabica L. и Coffea canephora Pierre ex A.Froehner и настойка от нея като традиционна храна от трета държава, в съответствие с член 14 от Регламент (ЕС) 2015/2283. Заявителят поиска сушената месеста част от плода на Coffea arabica L. и Coffea canephora Pierre ex A.Froehner и настойката от нея да бъдат използвани като съставка за настойки (включително готови за пиене напитки) и ароматизирани напитки, предназначени за населението като цяло.
                  
               
                     (6)
                  
                  
                     На 13 ноември 2020 г. дружеството Luigi Lavazza SpA („заявителят“) подаде до Комисията уведомление за намерението си да пуснe на пазара на Съюза сушена месеста част от плода на Coffea arabica L. и Coffea canephora Pierre ex A.Froehner и настойка от нея като традиционна храна от трета държава, в съответствие с член 14 от Регламент (ЕС) 2015/2283. Заявителят поиска сушената месеста част от плода на Coffea arabica L. и Coffea canephora Pierre ex A.Froehner и настойката от нея да бъдат използвани като съставка за настойки и ароматизирани напитки, предназначени за населението като цяло.
                  
               
                     (7)
                  
                  
                     В съответствие с член 7, параграф 2 от Регламент за изпълнение (ЕС) 2017/2468, Комисията поиска от заявителите допълнителна информация по отношение на валидността на уведомлението. Societé de Produits Nestlé SA подаде исканата информация на 17 юли 2020 г., 17 ноември 2020 г. и 23 декември 2020 г., а Luigi Lavazza SpA подаде исканата информация на 2 април 2021 г.
                  
               
                     (8)
                  
                  
                     Представените от заявителите данни показват, че сушената месеста част от плода на Coffea arabica L. и/или Coffea canephora Pierre ex A.Froehner и настойката от нея са с доказана история на безопасна употреба като храна в Йемен, Етиопия и Боливия.
                  
               
                     (9)
                  
                  
                     В съответствие с член 15, параграф 1 от Регламент (ЕС) 2015/2283 на 4 януари 2021 г. и 6 април 2021 г. Комисията препрати валидните уведомления до държавите членки и до Европейския орган за безопасност на храните („Органа“).
                  
               
                     (10)
                  
                  
                     В предвидения в член 15, параграф 2 от Регламент (ЕС) 2015/2283 четиримесечен срок нито държавите членки, нито Органът представиха на Комисията надлежно мотивирани възражения относно безопасността срещу пускането на пазара в рамките на Съюза на сушена месеста част от плода на Coffea arabica L. и/или Coffea canephora Pierre ex A.Froehner и настойка от нея.
                  
               
                     (11)
                  
                  
                     На 27 май 2021 г. Органът публикува своя технически доклад относно уведомлението за сушена месеста част на плода от Coffea arabica L. и Coffea canephora Pierre ex A.Froehner като традиционна храна от трета държава съгласно член 14 от Регламент (ЕС) 2015/2283 (4) въз основа на уведомлението от Société de Produits Nestlé SA.
                  
               
                     (12)
                  
                  
                     На 2 септември 2021 г. Органът публикува своя технически доклад относно уведомлението за сушена месеста част от плода на Coffea arabica L. и Coffea canephora Pierre ex A.Froehner като традиционна храна от трета държава съгласно член 14 от Регламент (ЕС) 2015/2283 (5) въз основа на уведомлението от Luigi Lavazza SpA.
                  
               
                     (13)
                  
                  
                     В тези доклади Органът стигна до заключението, че наличните данни за състава и историята на предложената употреба на сушената месеста част от плода на Coffea arabica L. и Coffea canephora Pierre ex A.Froehner като традиционна храна от трета държава не пораждат опасения във връзка с безопасността.
                  
               
                     (14)
                  
                  
                     Поради това Комисията следва да разреши пускането на пазара в рамките на Съюза на сушена месеста част от плода на Coffea arabica L. и/или Coffea canephora Pierre ex A.Froehner и настойка от нея като традиционна храна от трета държава и съответно да актуализира списъка на Съюза на разрешените нови храни.
                  
               
                     (15)
                  
                  
                     В своето становище Органът отбелязва, че консумацията на съдържащи кофеин напитки не се препоръчва на деца, бременни жени и кърмачки, ако съдържанието на кофеин надвишава 150 mg/l, както е предвидено в Регламент (ЕС) № 1169/2011 на Европейския парламент и на Съвета (6). Поради това, ако съдържащият новата храна продукт съдържа над 150 mg/l кофеин, върху етикета потребителите следва надлежно да бъдат информирани за съдържанието на кофеин и че продуктът не се препоръчва за деца, бременни жени и кърмачки.
                  
               
                     (16)
                  
                  
                     За месестата част от плода на кафе, пусната на пазара като такава за приготвяне на настойки, върху етикета потребителите следва надлежно да бъдат информирани за приготвянето на продукта.
                  
               
                     (17)
                  
                  
                     С оглед на гореизложеното Регламент за изпълнение (ЕС) 2017/2470 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Сушената месеста част от плода на Coffea arabica L. и/или Coffea canephora Pierre ex A.Froehner и настойката от нея, посочени в приложението към настоящия регламент, се включват като традиционна храна от трета държава в списъка на Съюза на разрешените нови храни, установен в Регламент за изпълнение (ЕС) 2017/2470.
            Вписването в списъка на Съюза по параграф 1 включва условията за употреба и изискванията за етикетиране, определени в приложението към настоящия регламент.
         
         
            Член 2
            Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 януари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 327, 11.12.2015 г., стр. 1.
         
            (2)  Регламент за изпълнение (ЕС) 2017/2468 на Комисията от 20 декември 2017 г. за определяне на административните и научните изисквания по отношение на традиционни храни от трети държави в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 55).
         
            (3)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).
         
            (4)  Допълнителни публикации на ЕОБХ, https://doi.org/10.2903/sp.efsa.2021.EN-6657.
         
            (5)  Допълнителни публикации на ЕОБХ, https://doi/10.2903/sp.efsa.2021.EN-6808.
         
            (6)  Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г., стр. 18).
      
      
         
            ПРИЛОЖЕНИЕ
            Приложението към Регламент за изпълнение (ЕС) 2017/2470 се изменя, както следва:
            
                        1)
                     
                     
                        В таблица 1 (Разрешени нови храни) се вмъква следното вписване:
                        
                                    Разрешена нова храна
                                 
                                 
                                    Условия, при които новата храна може да се употребява
                                 
                                 
                                    Допълнителни специфични изисквания за етикетиране
                                 
                                 
                                    Други изисквания
                                 
                              
                                    „Сушена месеста част от плода на Coffea arabica L. и/или Coffea canephora Pierre ex A.Froehner и настойка от нея (традиционна храна от трета държава)
                                 
                                 
                                    Посочена категория храни
                                 
                                 
                                    Максимални нива
                                 
                                 
                                    Обозначението на новата храна при етикетиране на хранителните продукти е „месеста част от плода на кафе“ и/или „каскара (месеста част от плода на кафе)“ и/или „настойка от месестата част от плода на кафе“ и/или „сушена настойка от месестата част от плода на кафе“.
                                    Ако съдържащият новата храна продукт съдържа повече от 150 mg/l кофеин (като такъв или след разтваряне), върху етикета се посочва следното обозначение: „Високо съдържание на кофеин. Не се препоръчва за деца, бременни жени и кърмачки“ в същото зрително поле, в което се съдържа наименованието на напитката, следвано от съдържанието на кофеин, изразено в mg на 100 ml.
                                    Типичните настойки се приготвят с до 6 g месеста част от плод на кафе на 100 ml гореща вода (> 75 °C). За месестата част от плода на кафе, пусната на пазара като такава за приготвяне на настойки, на потребителя се предоставят указания за приготвянето.“
                                 
                                 
                                     
                                 
                              
                                    Месеста част от плода на кафе от Coffea arabica L. и/или Coffea canephora Pierre ex A.Froehner за приготвяне на настойки
                                 
                                 
                                     
                                 
                              
                                    Кафе, екстракти от кафе и цикория, разтворимо кафе, чай, билкови и плодови настойки, заместители на кафето, смеси от кафе и разтворими смеси за горещи напитки (и техните ароматизирани съответствия).
                                 
                                 
                                     
                                 
                              
                                    Ароматизирани и неароматизирани безалкохолни напитки, готови за пиене
                                 
                                 
                                     
                                 
                              
                  
                        2)
                     
                     
                        В таблица 2 (Спецификации) се вмъква следното вписване:
                        
                                    Разрешена нова храна
                                 
                                 
                                    Спецификации
                                 
                              
                                    „Сушена месеста част от плода на Coffea arabica L. и/или Coffea canephora Pierre ex A.Froehner и настойка от нея (традиционна храна от трета държава)
                                 
                                 
                                    
                                       Описание/определение:
                                    
                                    Традиционната храна се състои от сушена неизпечена месеста част от плода на кафе Coffea arabica L. и/или Coffea canephora Pierre ex A.Froehner (род: Coffea семейство: Rubiaceae) и настойка от нея. Настойката може да се използва като такава или концентрирана или сушена.
                                    Зрелите плодове на кафето се събират, след което кафеените зърна се отстраняват механично преди или след процеса на сушене, при което остава сушената месеста част от плода на кафето, която може да се смели на прах.
                                    Отделената месеста част от плода на кафето е позната също като „каскара“, от испанската дума „cáscara“, която означава „обвивка“.
                                    Обичайно настойката се приготвя като до 6 g месеста част (каскара) или обвивка се смеси със 100 ml гореща вода (> 75 °C) за няколко минути и после се налее през цедка, или като се използват съответните количества сушена или разтворима настойка.
                                    
                                       Състав на сушената месеста част от плод на кафе:
                                    
                                    
                                                 
                                             
                                             
                                                Вода: < 18 %
                                             
                                          
                                                 
                                             
                                             
                                                Активност на водата (aw): ≤ 0,65
                                             
                                          
                                                 
                                             
                                             
                                                Пепел: < 10,4 % СВ
                                             
                                          
                                                 
                                             
                                             
                                                Белтъчини: < 15 % СВ
                                             
                                          
                                                 
                                             
                                             
                                                Мазнини: < 5 % СВ
                                             
                                          
                                                 
                                             
                                             
                                                Въглехидрати: < 85 % СВ
                                             
                                          
                                       Микробиологични критерии:
                                    
                                    
                                                 
                                             
                                             
                                                Общ брой аеробни микроорганизми: < 104 CFU/g
                                             
                                          
                                                 
                                             
                                             
                                                Общо дрожди и плесени: < 100 CFU/g
                                             
                                          
                                                 
                                             
                                             
                                                Ентеробактерии: < 50 CFU/g
                                             
                                          
                                                 
                                             
                                             
                                                Салмонела: да не се открива в 25 g
                                             
                                          
                                                 
                                             
                                             
                                                
                                                   Bacillus cereus: < 100 CFU/g
                                             
                                          
                                       Микотоксини:
                                    
                                    
                                                 
                                             
                                             
                                                Охратоксин А: < 5,0 μg/kg
                                             
                                          
                                                 
                                             
                                             
                                                Афлатоксин B1: < 2,0 μg/kg
                                             
                                          
                                                 
                                             
                                             
                                                Афлатоксин B1, B2, G1, G2 (като сума): < 4,0 μg/kg
                                             
                                          
                                       Тежки метали:
                                    
                                    
                                                 
                                             
                                             
                                                Кадмий (Cd): < 0,05 mg/kg
                                             
                                          
                                                 
                                             
                                             
                                                Олово (Pb): < 1,0 mg/kg
                                             
                                          
                                                 
                                             
                                             
                                                Мед: ≤ 50 mg/kg
                                             
                                          
                                                 
                                             
                                             
                                                Живак: ≤ 0,02 mg/kg
                                             
                                          
                                                 
                                             
                                             
                                                Арсен: ≤ 0,2 mg/kg
                                             
                                          
                                       Онечиствания:
                                    
                                    
                                                 
                                             
                                             
                                                Бензо(a)пирен: < 10,0 μg/kg
                                             
                                          
                                                 
                                             
                                             
                                                Сума от бензо(a)пирен, бенз(a)антрацен, бензо(b)флуорантен и хризен < 50,0 μg/kg
                                             
                                          
                                       Пестициди:
                                    
                                    Нивата на пестициди в традиционната храна отговарят на нивата, определени с Регламент (ЕО) № 396/2005 за „0639000“ — „Билкови настойки от всички други части на растението“.
                                    CFU: образуващи колония единици
                                    СВ: сухо вещество“